
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

145. számú előterjesztés

Bátaszék Város Önkormányzat Képviselő-testületének 2026. augusztus 25-én 
13:45 órakor megtartandó RENDKÍVÜLI ülésére

a 2026-2027. évi közfoglalkoztatási program indításának jóváhagyása

	
Előterjesztő: Dr. Somosi Szabolcs József polgármester

Készítette: dr. Beke-Buzás Zsófia kirendeltségvezető

Törvényességi ellenőrzést végezte: Kondriczné dr. Varga Erzsébet jegyző

Tárgyalja: ---





Tisztelt Képviselő-testület!

A 2025-2026. évi közfoglalkoztatási program 2025. november 1. és a 2026. augusztus 31. közötti időszakot fedte le. A program keretében 6 fő állt közfoglalkoztatási jogviszonyban. A program 100 %-ban támogatott volt. Az önkormányzatnak nem kellett saját forrást hozzátennie. 

A közfoglalkoztatási program tovább folytatódik 2026. szeptember 1. napjától 2027. február 28. napjáig, azonban más feltételekkel, mivel a támogatási arány 90 %-os lesz.

A 2026-2027. évi foglalkoztatási programban is elsősorban kommunális és környezetvédelmi feladatok ellátásánál számítunk a közfoglalkoztatottak munkájára. A csapadékvíz-elvezetés, árokásás és -tisztítás, járdák, közutak karbantartása, erdőművelés mellett köztisztasági feladatok (közterületek tisztántartása, fűnyírás, parkgondozás, parlagfűmentesítés, illegális hulladéklerakók felkutatása és felszámolása) végzésével is számoltunk. A fenti feladatokat 4 fő segédmunkás látná el, továbbá 1 fő takarító foglalkoztatásával oldanánk meg a Tűzoltóság épületének, valamint az önkormányzati ingatlanok szabadságolások alatti takarítási feladatainak ellátását, valamint közös hivatalnál 1 fő egyéb ügyintéző foglalkoztatásával tervezünk. 

A munkavégzés időtartamára járó közfoglalkoztatási bér 161.400,- Ft a közfoglalkoztatási bér és a közfoglalkoztatási garantált bér megállapításáról szóló 170/2011.(VIII.24.) Korm. rendelet 1. § (1) bekezdése szerint. A fenti tervben szereplő közfoglalkoztatottak bére 2026. szeptember 1. és 2027. február 28. napja között várhatóan 5.810.400 Ft, a szociális hozzájárulási adó 377.676 Ft, ezért a közfoglalkoztatási programban való részvétel 6.188.076 Ft összköltséget jelent, melyhez a költségvetésben – tekintettel arra, hogy a programban való részvételhez a fenti összeg 10%-át szükséges önerőként biztosítani, megközelítőleg 618.808 Ft-ot – 620.000 Ft keretösszeget javaslunk biztosítani. 

A fentiekre figyelemmel kérjük az alábbi határozati javaslat elfogadását:

H a t á r o z a t i    j a v a s l a t :

Bátaszék város 2026-2027. évi közfoglalkoztatási programjának jóváhagyására

Bátaszék Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontjában kapott feladatkörében eljárva 
a) támogatja közfoglalkoztatási programban való részvételre irányuló kérelem benyújtását a 2026. szeptember 1-je és 2027. február 28-a közötti időszakra vonatkozóan,
b)  a tervezett 6 fő foglalkoztatásához szükséges támogatás elnyerése érdekében, 620.000 Ft keretösszegű önkormányzati önerőt a 2026. évi költségvetés általános tartalék kerete és a 2027. évi költségvetés terhére biztosítja;
c) [bookmark: _GoBack]felhatalmazza a város alpolgármesterét a szükséges nyilatkozatok megtételére, továbbá a hatósági szerződés aláírására.
 

Határidő: 2026. szeptember 1.
Felelős:   Dr. Somosi Szabolcs József alpolgármester
	        (a hatósági szerződés aláírásáért)
               
Határozatról értesül: Szekszárdi Járási Hivatal 
	                           Foglalkoztatási Osztály
                                  Bátaszéki KÖH Hatósági Iroda
	                         Bátaszéki KÖH Pénzügyi Iroda
                                  irattár

